**Թարմացվել է 21․04․2025 թ․**

**Ծառայության նկարագիր**

|  |  |
| --- | --- |
| Անվանում | Իրավաբանական անձանց քաղաքացիական կամ ծառայողական զենք, հրազենի հիմնական բաղկացուցիչ մասեր, փամփուշտներ ներկրելու, արտահանելու, տարանցիկ փոխադրելու համար տրվող թույլտվություն` վեց ամիս գործողության ժամկետով։ |
| Արդյունք | Եզրակացության տրամադրում։  Եզրակացության տրամադրման մերժում։ |
| Դիմումատու | Իրավաբանական անձ։ |
| Ծառայության տեսակ | Ծառայությունը մատուցվում է թղթային և Էլեկտրոնային եղանակով։ |
| Ներկայացման ենթակա տեղեկատվություն | 1. Սահմանված ձևի դիմում, 2. համապատասխանության գնահատման մարմնի կողմից տրված համապատասխանության գնահատման փաստաթուղթ (համապատասխանության սերտիֆիկատ), 3. պետական տուրքի վճարման անդորրագիր։ |
| Կոնտակտային տվյալներ | **Հեռախոս՝** **+(374)10 596 147**  **Էլ․ փոստ՝ hkav.zenq@police.am** |
| Գործընթաց | Իրավաբանական անձինք քաղաքացիական կամ ծառայողական զենք, հրազենի հիմնական բաղկացուցիչ մասեր, փամփուշտներ ներկրելու, արտահանելու, տարանցիկ փոխադրելու համար անձամբ ներկայանում են կամ էլեկտրոնային եղանակով ՀՀ ներքին գործերի նախարարություն ներկայացնում են համապատասխան փաստաթղթեր։  Փաստաթղթերի ամբողջականության և դրանց բովանդակության ստուգում։    Եզրակացության տրամադրում 6 ամիս գործողության ժամկետով։  Եզրակացության թույլտվություն ստանալու դիմումը մերժվում է, եթե` դիմողը ներկայացրել է ոչ ճիշտ տեղեկատվություն, կամ ներկայացված փաստաթղթերը ամբողջական չեն կամ ներկայացվել են անճշտություններով։  Եզրակացություն ստանալու դիմումում կամ կից փաստաթղթերում ոչ էական թերությունների (վրիպակների, ոչ իրավաբանական անճշտությունների, թվաբանական սխալների և նման այլ բացթողումների) առկայության, ինչպես նաև փաստաթղթերը թերի լինելու դեպքում Հայաստանի Հանրապետության ոստիկանությունը դրանք հայտնաբերելու պահից երկու աշխատանքային օրվա ընթացքում առաջարկում է դիմումատուին հինգ աշխատանքային օրվա ընթացքում վերացնել թերությունները: |
| Ծառայության վճար | |  | | --- | |  |   Զենք, հրազենի հիմնական բաղկացուցիչ մասեր, փամփուշտներ ներկրելու և արտահանելու համար (6 ամիu գործողության ժամկետով կամ 6 ամuով երկարաձգելու համար)՝  **բազային տուրքի հնգապատիկի չափով (5000 ՀՀ դրամ)։** |
| Վճարում | Վճարումը կատարվում է բանկերի, Հայփոստի, ինչպես նաև էլեկտրոնային եղանակով և ներկայացվում են վճարման անդորրագիրը դիմումի հետ միասին։ |
| Կարգավորումներ | [«Պետական տուրքի մասին](https://www.arlis.am/DocumentView.aspx?docID=169398)» ՀՀ օրենք։  «[Զենքի շրջանառության կարգավորման մասին](https://www.arlis.am/DocumentView.aspx?docID=157301)» ՀՀ օրենք։  2015 թվականի նոյեմբերի 12-ի թիվ 1301-Ն ՀՀ կառավարության որոշումը՝ «Երրորդ երկրներից քաղաքացիական և ծառայողական զենքի, դրա հիմնական (բաղկացուցիչ) մասերի ու փամփուշտների ներկրման, արտահանման և (կամ) տարանցիկ փոխադրման եզրակացության (թույլատրող փաստաթղթի) տրամադրման կարգը, ինչպես նաև երրորդ երկրներից ՀՀ մաքսային տարածք ներկրման, ՀՀ մաքսային տարածքից արտահանման և ՀՀ մաքսային տարածքով տարանցիկ փոխադրման դեպքում սահմանափակումների ենթակա քաղաքացիական և ծառայողական զենքի, դրա հիմնական (բաղկացուցիչ) մասերի ու փամփուշտների ցանկը հաստատելու և լիազոր մարմին ճանաչելու մասին»։ |
| Բողոքարկման ընթացակարգ | Եզրակացություն ստանալու դիմումը մերժելու որոշումը կարող է բողոքարկվել օրենքով սահմանված կարգով: |